English: I thank John Griffiths for his questions. I'll take his last point first and, I think, his most pertinent, actually. The people we really need to think about here are the residents of these blocks, and that's what our primary concern must be, both in making sure that there is a reality of safety but also that the perception of safety is addressed in terms of what their views are. I will not be making a statement to this Chamber prior to informing residents of what the issues are. I don't think it's fair for media outlets to allow residents to be unnecessarily worried, and they should be always contacted by the landlords first, and then I will, of course, inform the Assembly of the actions taken by landlords. There are two areas the Member raised questions on. First of all, the sample position. The sample was based upon the requirements of DCLG advice and of BRE's testing facilities, and they've been consistent. However, the consistency of the samples is that they've all failed, which would indicate to me that the question arises about what exactly we are testing for here, and I think that's what led me to understand what the panel is now considering about whether a full-system approach to testing is important. The Member raises a very important issue that most of the buildings are very unique in the style of build and what constitutes their fire safety. So, that has to be taken into consideration in the round as well, about what the systems are. That's why I said earlier on to David Melding, in terms of the Grenfell Tower, that I think there were several issues that had an effect on the severity of the fire there, not just the cladding element of this, and the potential breaches of other fire regulations in the whole-system approach is something that we need to be mindful of. The very simple analogy is that - . In the same way as testing is taking place, we know there is flammability and combustibility in the small amount of sample that was tested, but, in a system approach, that may not be an issue. In the same way as we drive a car with eight gallons of petrol in it, and, on its own, petrol is very flammable and dangerous, but, within a system approach, it's safe to drive a vehicle, and this could be exactly the same as this composite material within a structure that is considered as a whole-system approach. So, we are awaiting advice from DCLG on that, and if the advice comes for further system testing, that's what we will apply. If that advice doesn't come forward and the advice is, 'This is dangerous, it needs to be removed', we will follow that advice as well. I'm not making, as I said, any political decisions on this; this is based upon evidence of the experts, and I will rely on them to give me, along with confidence for residents, the processes that need to be in place. But I will keep the Member apprised of the issues that are raised with me on a daily basis.
Welsh: Diolchaf i John Griffiths am ei gwestiynau. Byddaf yn cymryd ei bwynt olaf yn gyntaf ac, rwy'n credu, ei bwynt mwyaf perthnasol, mewn gwirionedd. Y bobl y mae angen i ni feddwl amdanyn nhw yn fwy na neb arall yma yw trigolion y blociau hyn, ac mae'n rhaid i i ni roi sylw i hynny uwchlaw popeth arall. Rhaid gwneud yn siŵr bod yna ddiogelwch gwirioneddol ond hefyd bod y canfyddiad o ddiogelwch yn cael sylw o ran eu barn nhw. Ni fyddaf yn gwneud datganiad i'r Siambr hon cyn hysbysu trigolion o'r materion. Nid wyf yn credu ei bod hi'n deg i'r cyfryngau godi pryderon di-angen ymysg trigolion, a'r landlordiaid ddylai wastad gysylltu â nhw'n gyntaf, ac yna byddaf i, wrth gwrs, yn rhoi gwybod i'r Cynulliad beth mae'r landlordiaid wedi ei wneud. Gofynnodd yr Aelod gwestiynau ynglŷn â dau faes. Yn gyntaf oll, y sefyllfa o ran y sampl. Roedd y sampl yn seiliedig ar ofynion cyngor yr Adran Gymunedau a Llywodraeth Leol a chyfleusterau profi'r BRE, ac maen nhw wedi bod yn gyson. Fodd bynnag, yr hyn sy'n gyson am y samplau yw eu bod nhw i gyd wedi methu. Mae hyn yn dangos i mi bod y cwestiwn yn codi ynglŷn â beth yn union yr ydym yn ei brofi yma, a chredaf mai hynny a'm harweiniodd i ddeall yr hyn y mae'r panel bellach yn ei ystyried ynglŷn ag a yw hi'n bwysig profi'r system i gyd. Mae'r Aelod yn codi mater pwysig iawn, sef bod y rhan fwyaf o'r adeiladau yn unigryw iawn yn eu harddull adeiladu a'r nodweddion diogelwch tân sydd ganddyn nhw. Felly, mae'n rhaid ystyried hynny hefyd. Dyna pam y dywedais yn gynharach wrth David Melding, o ran Tŵr Grenfell, fy mod yn credu bod nifer o faterion wedi effeithio ar ddifrifoldeb y tân yno, nid dim ond yr elfen gladin o hyn, ac mae'r posibilrwydd fod rheoliadau tân eraill wedi eu torri wrth edrych ar y system yn ei chyfanrwydd yn rhywbeth y mae angen i ni fod yn ymwybodol ohono. Y gyfatebiaeth syml iawn yw - . Yn yr un modd ag y mae profion yn cael eu cynnal, rydym ni'n gwybod bod elfennau fflamadwy a hylosg yn y sampl bychan a gafodd ei brofi, ond, o edrych ar y system yn ei chyfanrwydd, efallai na fyddai hynny'n broblem. Yn yr un modd ag yr ydym ni'n gyrru car gydag wyth galwyn o betrol ynddo, ac, ar ei ben ei hun, mae petrol yn fflamadwy ac yn beryglus iawn, ond, o edrych ar y system yn ei chyfanrwydd, mae'n ddiogel gyrru cerbyd. Gallai hyn fod yn union yr un fath gyda'r deunydd cyfansawdd o fewn strwythur wrth ystyried y system yn ei chyfanrwydd. Felly, rydym ni'n aros am gyngor gan yr Adran Gymunedau a Llywodraeth Leol ar hynny, ac os ceir cyngor i brofi'r system ymhellach, dyna beth wnawn ni. Os na chawn ni gyngor o'r fath, ac mai'r cyngor yw 'Mae hyn yn beryglus, mae angen cael gwared arno', byddwn yn dilyn y cyngor hwnnw hefyd. Nid wyf yn gwneud, fel y dywedais, unrhyw benderfyniadau gwleidyddol ar hyn; mae hyn yn seiliedig ar dystiolaeth yr arbenigwyr, a byddaf yn dibynnu arnyn nhw i roi i mi, ynghyd â hyder i drigolion, y prosesau sydd eu hangen. Ond byddaf yn diweddaru'r Aelod ynglŷn â'r materion sy'n cael eu codi gyda mi yn feunyddiol.